o
Derek Prince
Jumala antaa arvoa Herran pelolle 2/2
En ole aina ollut hyvä aviomies. Olen mokannut usein.
Mutta ensimmäinen vaimoni, joka oli tanskalainen
ja suorapuheinen. sanoi:
"Ainoa mikä on pitänyt sinut minulle uskollisena, on Jumalan pelko."
Ajattelin, että ei se niin huono toteamus ole kuin miltä se kuulostaa.
Se oli aivan totta. Veljet ja sisaret, olkaamme realistisia.
Avioliitossa on kiusauksia. Harvassa ovat ne miehet,
joilla ei ole sellaisia kiusauksia, jotta voisivat rikkoa avioliittolupauksen.
Mikä estää teitä rikkomasta sitä?
Minun esteenäni oli Jumalan pelko, joka on puhdas ja kestää iäti.
San 10:27.
Mitä pidemmälle etenemme, sitä jännittävämmäksi tutkiskelu tulee.
Toivottavasti olen tehnyt edes yhden asian selväksi ennen kuin lopetan eli
antaa teille halun tuntea enemmän Jumalan pelkoa. San 10:27:
"Herran pelko kartuttaa elinpäiviä, jumalattomalta vuodet hupenevat."
Toisin sanoen, jos teissä on Herran pelko, elätte pitempään kuin ilman sitä.
Ette tiedä elämänne pituutta,
mutta elätte pitempään kuin jos teillä ei olisi Herran pelkoa.
Olen elänyt pitkään ja tarvitsen vielä lisävuosia,
sillä työni maanpäällä ei ole vielä tehty.
Minä vaalin Jumalan pelkoa, koska se kartuttaa elinpäiviä.
Kelle tällainen tarjous ei kelpaisi?
Ainoa, jolle tämä ei kelpaa, on täysin uskomaton ja tietämätön.
Ei meillä ole varaa elää ilman Jumalan pelkoa.
Seuraavaksi San 14:26.
Se on Raamatun ihmeellisimpiä jakeita ja
ehkä ette edes tiedä sen olemassaolosta. Miksi ette?
Siksi, ettette tutki Raamattua.
"Herran pelko on vankka varustus."
Herran pelko ei tee meistä pelokkaita eikä heikkoja
vaan se antaa meille voimaa.
Kun pelkää Herraa, ei tarvitse pelätä mitään muuta.
Se on lääke kaikenlaisiin pelkoihin. Seuraava jae on suosikkini ja
kysyn vain, että miten teillä voisi olla kanttia torjua se.
San 19:23:
"Herran pelko turvaa elämäsi: nukut tyynesti, säikkymättä pahaa."
Rakas veli ja sisar, miten voisit torjua tällaisen tarjouksen?
Jos niin teet, päässäsi on vikaa.
"Herran pelko turvaa elämäsi: nukut tyynesti, säikkymättä pahaa."
Minulle se on lupaus. Haluan sen.
On aivan ihmeellistä, että Jumala lupaa
tällaista niille, jotka pelkäävät Häntä.
San 14:27:
"Herran pelko on elämän lähde, se ohjaa ohi kuoleman loukkujen."
ja Sananlaskut 22:4:
"Nöyryyden ja Herran pelon palkka on elämä, vauraus ja kunnia."
Herran pelko ei sovi yhteen ylpeyden kanssa.
Herran pelko on lääke ylpeyteen.
"Nöyryyden ja Herran pelon palkka on elämä, vauraus ja kunnia."
En halua leuhkia, mutta olen kokenut tämän omassa elämässäni.
Voin, sanoa, että sananlasku pitää paikkansa.
Se on totta Derek Princen elämässä,
ei siksi, että ansaitsisin sen vaan siksi, että täytän ehdot.
Olen palvellut Herraa 55 vuotta ja Hän on antanut minulle rikkautta -
hengellistä rikkautta jos maallistakin.
Minusta tuli helluntailainen aikana, jolloin kellään helluntaisella
ei odotettu olevan rahaa. Ensimmäisen vaimoni kanssa,
emme uskoneet, että meillä olisi joskus auto.
Helluntailainen oli köyhä ja jopa kouluja käymätön. Näin oli ennen.
Palattuani Lähi-idästä Britanniaan yritin tehdä itseäni tunnetuksi
helluntaipiireissä. Kun he kuulivat, että olin ollut opettajana yliopistossa,
he eivät uskoneet, että olin kristitty. Tämä ei ole liioittelua vaan totta.
Minun piti oikein vakuuttaa heidät puhumalla.
Puhun kielillä siitä huolimatta, että olin ollut yliopistossa töissä.
Huolimatta siitä, että olin saanut stipendin Etoniin,
puhun kielillä niin kuin te.
Nykyisin tilanne lienee päinvastainen.
Ehkä jotkut meistä haluavat liikaakin rikkautta, mutta en juuri minä.
Herra pitäköön siitä asiasta huolta, en minä.
Seuraavaksi poimin kuvia siitä millaista Jumalan kansan
Herran pelko on. Ps 2:11:
Psalmi 2:11
"Palvelkaa Herraa Häntä peläten ja riemuitkaa vavisten."
Tässä ei ole järkeä ihmismielen mukaan.
Miten voit pelätä ja samalla riemuita?
Kuinka voit vavista ja riemuita, onpa kummallinen hengellinen yhdistelmä!
Mutta Herran pelko ja vapina käyvät yhdessä.
UT:ssa, Apt 9:31, kuvaus alkuseurakunnasta:
Apt 9:31
"Kaikkialla Juudeassa, Galileassa ja Samariassa kirkolla oli nyt rauha.
Se eli ja rakentui Herran pelossa,
ja Pyhä Henki vahvisti sitä, niin että se yhäti kasvoi."
Ihmismieli ei käsitä, että Herran pelko ja Pyhän Hengen osallisuus
toimivat yhtä aikaa. Miten se on mahdollista?
Niin vain on, eikä niitä pidä koskaan erottaa toisistaan.
Niinpä seurakunta rakentui ja kasvoi.
Toisin sanoen seurakunnan kasvun avain on Herran pelko ja
Pyhän Hengen vahvistus. Mutta mielessämme meidän on
vaikea yhdistää pelkoa ja Pyhän Hengen vahvistusta.
Meistä se on vaikea ymmärtää, mutta ei Jumalasta.
Olen juuri kirjoittanut kirjan "Aviomiehet ja isät",
joten tästäkin aiheesta minulla on kokemusta.
Tiedän, että on eräs asia, jota naiset vastustavat:
kehotus suostua miehen tahtoon.
Ymmärrän naisia, sillä asia on irrotettu yhteydestään.
Kuunnelkaa, kun luen pari jaetta Efe 5:stä.
Minun Raamatussani nämä kaksi jaetta on erotettu alaotsikolla,
niin että kaksi asiaa on totaalisesti erotettu asiayhteydestään.
Jakeissa puhutaan vaelluksesta Pyhässä Hengessä ja
yksi merkki Hengellä täyttymisestä on
"alistuminen toistenne tahtoon Jumalaa peläten"
Kaikilla kristityillä tulisi olla alistuva asenne muihin kristittyihin.
Kun seuraava jae: "Vaimot, suostukaa miehenne tahtoon",
erotetaan asiayhteydestään, kuulostaa siltä, että
vain naiset ovat velvollisia alistumaan.
Niiden, jotka näin opettavat, pitäisi itse alistua ja elää Jumalan pelossa.
Minulla ei ole, eikä ole koskaan ollut, ongelmia naisten kanssa.
Olen ollut naimisissa 50 vuotta,
30 ensimmäisen ja 20 toisen vaimoni kanssa.
Molemmat ovat Herran luona ja
minä odotan pääsyä heidän seuraansa.
Minulla on kuitenkin vielä tehtävää,
mutta minulla on ollut kaksi onnellista avioliittoa.
Olen perheen pää, johon kuuluu yli 150 jäsentä.
Jotkut sanovat, että jos minulla olisi noin monta lasta,
en voisi palvella Herraa. Hölynpölyä.
Jotkut, sanovat, että olen pelastunut. Ei minun tarvitse pelätä Herraa.
Silloinhan sinä tarvitset Herran pelkoa eniten.
Katsomme 1 Piet 1:15-19 ja nämä jakeet on kirjoitettu niille,
jotka ovat pelastuneet Jeesuksen veren kautta.
"Niin kuin Hän, joka teidät on kutsunut, on pyhä, niin tulkaa tekin pyhiksi
kaikessa mitä teette.
Onhan kirjoitettu: "Olkaa pyhät, sillä Minä olen pyhä."
Ja jos kerran te rukoillessanne kutsutte Isäksi Häntä,
joka puolueettomasti tuomitsee kunkin hänen tekojensa mukaan,
niin eläkää Jumalan pelossa tämä muukalaisuutenne aika."
Kelle se on kirjoitettu? Jeesuksen veren kautta vapahdetuille.
Mitä siinä sanotaan?
Eläkää Jumalan pelossa tämä muukalaisuutenne aika. Miksi?
"Tiedättehän, ettei teitä ole lunastettu isiltä perimästänne
tyhjänpäiväisestä elämästä millään katoavalla tavaralla,
hopealla tai kullalla, vaan Kristuksen,
tuon virheettömän ja tahrattoman karitsan, kalliilla verellä."
Se, että Jumala lunasti meidät syntiveloistamme Jeesuksen verellä,
on maailmankaikkeuden kallein asia.
Meidän tulee pelätä sitä, että jollain tavoin petämme Vapahtajamme
ja että jotenkin väheksyisimme meistä maksettua hintaa ja
tekisimme siitä halpaa ja merkityksetöntä.
Tällainen pelko on tosi kristityn merkki.
Se on sellaisen kristityn merkki,
joka ymmärtää millä hinnalla Jumala hänet pelasti.
Veljet ja sisaret, olen todella varovainen, etten tekisi mitään
sellaista, mikä millään tavoin vähättelee Jeesuksen veren arvoa.
Hän maksoi verellään velkani puolestani.
En halua toimia niin,
ikään kuin Jumala ei olisi uhrannut kaikkeaan minun puolestani.
Kun kerran Jumala halusi uhrata Poikansa puolestani,
miten voisin viettää lihallista, nautinnonhaluista
ja itsetyytyväistä elämää. Miten pyrkisin toteuttamaan
omaa tahtoani enemmän kuin Jumalan tahtoa?
Järisyttävintä elämässäni on se,
että Jumala maksoi velkani puolestani Jeesuksen verellä.
Se on kallisarvoisinta maailmankaikkeudessa.
En ansainnut sitä. Olin täysin arvoton niin kuin sinäkin.
Jos kerran Jumala maksoi sinusta kovan hinnan,
miten voit elää kuin olisit halpaa makkaraa?
Miten voit toimia ikään kuin Jumala ei olisi lunastanut sinua
kaikkein kallisarvoisimmalla tavalla.
Haasteemme on se, että tulemme pyhiksi kaikessa mitä teemme.
Lopuksi, ja kun sanon lopuksi kuten veli Cole,
ymmärtäkää se asiayhteydestä.
Voi olla, että tämä on lopuksi, mutta en takaa sitä.
Luen San 2:1-5, jossa neuvotaan, miten oppia Herran pelkoa.
Te tiedätte tarvitsevanne jotain suunnattoman tärkeää,
Herran pelkoa, mutta te kyselette miten saada se.
San 2:1-5 antaa vastauksen, joka alkaa sanalla "jos",
eli Herran pelon ymmärtämiseen liittyy ehtoja.
"Ota varteen, poikani, mitä sinulle sanon, pidä mielessäsi Minun neuvoni.
Herkistä korvasi kuulemaan viisautta, avaa sydämesi ymmärrykselle,
pyydä tietoa avuksi, korota äänesi ja kutsu ymmärrystä.
Etsi sitä kuin hopeaa, tavoittele niin kuin kätkettyä aarretta.
Silloin tajua, mitä on Herran pelko, opit, mitä on Jumalan tunteminen."
"Silloin" tulee "jos"-sanan jälkeen.
Millaisia ehtoja tässä astetaan? Käyn ne läpi lyhyesti.
Ota varteen Jumalan Sana sitä kunnioittaen.
Asennoidu siihen alistuen ja ole sille kuuliainen.
Saamme sen elämämme tärkeimpänä asiana.
Pidä se mielessäsi. Hepreaksi sana tarkoittaa
"varastoida jotain salaiseen paikkaan", koska se on sinun aarteesi.
Ensimmäinen ehto on siis "ottaa varteen Jumalan Sana"
Toinen ehto: "herkistä korvasi kuulemaan viisautta,
avaa sydämesi ymmärrykselle". Emme voi herkistää korvaamme,
ellemme kallista päätämme. Tiesittekö sen?
Emme voi liikuttaa korvaa erikseen, joten kun herkistämme
korvamme kuulemaan, kallistamme koko päätämme.
Niin meistä tulee tarkkaavaisia ja olemme valmiina kuulemaan opetusta.
Olin opettajana Keniassa kauan sitten.
Afrikkalaisissa kouluissa oli tapana,
että oppilaan tuodessa harjoitustehtäviään
opettajan tarkistettaviksi, he kumarsivat.
Ele kertoo: Sinä olet opettaja, minä olen oppilas.
Samalla asenteella meidän tulisi tulla Jumalan luo:
Sinä olet Opettaja, minä oppilas. Otan vastaan Sanasi.
En väitä vastaan, en sano, että se on aikansa elänyt,
koska Jumalan pelko kestää iäti. Se ei koskaan vanhene.
Jae 3: "pyydä tietoa avuksi, korota äänesi ja kutsu ymmärrystä".
Tämähän on voimallista rukousta. Korota äänesi ja kutsu ymmärrystä.
Jae 4: "etsi sitä kuin hopeaa, tavoittele niin kuin kätkettyä aarretta".
Meidän tulee etsiä. Jumala ei pane kaikkea tarjottimelle.
Lainaamani Jes 33:6:n mukaan on etsittävä, jotta löytäisi aarteen.
Herran pelko on aarre. Voit lukea siitä vaikka
kuinka monta kertaa sitä huomaamatta.
Jumala ei sirottele jalokiviä jalkojemme juureen
tuosta vain poimittaviksi.
Hänen aarteensa on paikoissa, joita pitää hapuillen etsiä.
Jae 5: "sitten tajuat, mitä on Herran pelko".
Ei ole helppoa ymmärtää Herran pelkoa.
Se ei ole halpa eikä simppeli juttu.
Ylimielinen sanoo: "en tarvitse sitä, olen fiksu muutenkin".
Kouluaikoinani Cambridgessä teimme pilaa uskovaisista
Longfellown runonpätkällä: "Olkaa vain olevinanne
hyviä palvelijoita, mutta me olemme teitä älykkäämpiä". Ja me nauroimme.
Me sanoimme: "Voitte olla hyviä, mutta me olemme fiksuja".
Olen eläissäni tavannut enemmän fiksuja ihmisiä kuin hyviä ihmisiä.
On helpompaa olla fiksu kuin hyvä.
"Silloin tajuat, mitä on Herran pelko, opit, mitä on Jumalan tunteminen."
Noita kahta ei voi koskaan erottaa.
Jumalan tuntemista ei voi erottaa Herran pelosta.
Muistatte Jes 11:stä: "Hänen ylleen laskeutuu Herran Henki,
viisauden ja ymmärryksen Henki, totuuden tuntemisen ja
Herran pelon Henki ja Hänen ilonsa on totella Herraa."
Herran tuntemista ja Herran pelkoa ei voi erottaa toisistaan.
Et opi tuntemaan Herraa enempää kuin sinulla on Herran pelkoa.
En tarkoita lihallista pelkoa enkä piinaavaa pelkoa
enkä sääntöjen synnyttämää uskonnollista pelkoa.
Tarkoitan pelkoa, jonka vain Pyhä Henki voi synnyttää.
"Tulkaa, lapset, ja kuulkaa Minua!
Minä opetan teille mitä Herran pelko on."
Siunattu olkoon Hänen mahtava nimensä. Hän haluaa opettaa meitä.
Olen ollut uskova 55 vuotta. Nyt ymmärrän Jumalan ihmeellisen
armon paremmin kuin silloin, kun tulin uskoon.
Ymmärrän nyt, että Jumalan on täytynyt tehdä minussa
työtään monin tavoin. Jos minä olisin Jumala,
en olisi valinnut Derek Princeä. Mutta Jumala valitsi minut
ja myös sinut. Jos sinä olisit saanut olla Jumala,
niin tuskin sinäkään olisit valinnut itseäsi.
Hän on ihmeellinen. Hän on armollinen.
Tunnetteko sanan armo? Me tulkitsemme sitä usein väärin.
Se tarkoittaa Jumalan suosiota, Hänen rakkauttaan ja
Hänen myötätuntoaan meitä kohtaan, joita emme ole teoillamme ansainneet.
Päinvastoin, me olemme tehneet vaikka mitä,
jotta emme ansaitsisi Jumalan armoa.
Armoa ei voi ansaita. Mitä tahansa muuta voi ansaita, mutta ei armoa.
On vain yksi keino saada se - uskon kautta.
Lakkaa yrittämästä omin voimin.
Uskonnolliset ihmiset ovat saaneet päähänsä,
että heidän täytyy ansaita jotain.
Armoa ei voi ansaita. Armo tulee itsestään uskon kautta.
Luen äskeiset jakeet vielä uudelleen.
Suosittelen niitä teille. Itse osaan ne ulkoa.
En nyt kuitenkaan anna siitä näytettä enkä halua kehuskella, mutta
Ruth ja minä lausuimme nuo San 2:1-5 jakeet ulkoa monen monta kertaa.
"Jos otat varteen, poikani, mitä sinulle sanon,
jos pidät mielessäsi Minun neuvoni. (1. ehto)
(2. ehto) Jos herkistät korvasi kuulemaan viisautta,
jos avaat sydämesi ymmärrykselle.
Jos pyydät tietoa avuksi, jos korotat äänesi ja kutsut ymmärrystä.
(voimallinen rukous, 3. ehto)
Jos etsit sitä kuin hopeaa ja tavoittelet sitä niin kuin
kätkettyä aarretta (4. ehto, uuttera etsiminen).
Silloin tajuat, mitä on Herran pelko, opit, mitä on Jumalan tunteminen."
Miten suurta, miten mahtavaa!
Nyt olen tullut sanomani päähän,
mutta olisi epäreilua jättää teille pelkkä sanoma.
Miettikää hetki mitä olen puhunut.
Harkitkaa tarkoin haluatteko pyytää
Jumalaa panemaan teihin Herran pelon?
Hän ei tee sitä vastoin tahtoasi eikä Hän uhkaile sinua.
Hän tarjoaa,
sinun tehtäväsi on ottaa vastaan. Saatat kyllä olla harras kristitty,
elämässäsi ei juuri ole ollut Herran pelkoa ja siitä johtuen
elämässäsi ei ole ollut juuri pyhyyttäkään.
Herran pelkoa ja pyhyyttä ei voi erottaa toisistaan
eikä pyhyyttä Herran pelosta.
Kuulkaa, minulla on suuri perhe ja Jumalan kiitos,
melkein kaikki ovat uskossa, mikä on ihanaa.
Kiitän Jumalaa siitä yötä päivää.
On helppoa pitää Jumalaa itsestään selvänä.
Useimmat, kuten kaikki lapsemme,
ovat tunteneet Herran pienestä pitäen.
He ovat vaeltaneet Herrassa. Mutta kenen tahansa elämään
voi tulla tilanteita, joissa jotakin asiaa pitää itsestään selvänä,
vaikka ei ole oikeutta tehdä niin.
Tässä olen. Olen tehnyt parhaani.
Jos tunnet, että Jumala on herättänyt sinussa halun halata Herran pelkoa,
joka on puhdas ja kestää iäti ja antaa lisää elinikää,
niin noudata kohta antamiani ohjeita. Älkää vielä tehkö mitään.
Jos tunnet jo Herran pelkoa, niin hyvä on. Kiitos Jumalalle teistä!
Mutta ehkä sanot: "Herra, olen elänyt kirkon sääntöjen mukaan,
käyn kirkossa, kuuntelen saarnoja ja panen rahaa kolehtiin, mutta
opetusta Herran pelosta en ole koskaan kuullut."
Onko näin? Se pitää paikkansa monissa kirkoissa
enkä halua niitä kritisoida. Haluan sydämestäni kuulua kirkkoon.
En ole löytänyt täydellistä seurakuntaa.
Ja jos löytäisinkin, en voisi liittyä siihen, koska
sen jälkeen se ei enää olisi täydellinen.
Meillä oli molempien vaimojen kanssa periaate
kuulua paikalliseen seurakuntaan.
Kun menimme julistusmatkoillemme, he lähettivät meidät,
ja kun palasimme, liityimme jälleen joukkoon.
Kaikessa epätäydellisyydessään ne olivat tyhjää parempia.
Älkää vain sanoko, että olette paljon parempia kuin minä,
koska en usko sitä.
Olette nyt kuulleet sellaista, joka herätti halunne.
Teillä on ruokahalua saada enemmän.
On kamalaa laittaa ruokaa ihmisille, joilla ei ole ruokahalua.
Nyt te olette kuulleet:
En ole milloinkaan ymmärtänyt Jumalan pelkoa.
Kukaan ei opettanut siitä, mutta nyt tiedän, että se on
Raamatussa sen alusta loppuun. Alkulehdiltä Ilmestyskirjaan.
Mitä Herran pelko sitten onkin, haluan oppia ymmärtämään sitä.
Harkitkaa kuitenkin asiaa, sillä tällaisessa ilmapiirissä on
helppo vastata kutsuun ja mennä sitten kotiin ja unohtaa koko juttu.
Sellainen ei ole Jumalan mieleistä. Mutta jos olette sitä mieltä, että
"veli Prince, kuunneltuani opetustasi tajusin, etten ymmärrä Herran pelkoa.
En osannut arvostaa sitä. Mutta haluan sitä todella.
Haluan pyytää Jumalaa antamaan sen minulle."
Jos haluatte sitä, en kutsu teitä tänne eteen vaan seiskää paikallanne.
Soittajat, olkaa hyvä ja tulkaa paikoillenne.
Nyt te jotka seisotte,
pyytäkää Herralta hiljaa ääneen rukoillen näin:
Oletteko valmiit?
Jumalani, Isäni.
Tulen eteesi Jeesuksen Kristuksen, Vapahtajani kautta.
Tänään olet pannut sydämeeni halun oppia
tuntemaan mitä Herran pelko on.
Pyydän, että tästä hetkestä alkaen otat ohjat käsiisi ja opetat minua
ja panet minuun ihanan Herran aarteen, Herran pelon.
Jeesuksen nimessä. Aamen.
Sulkekaa itsenne hetkeksi Herran huomaan ja
olkaa yhteydessä Häneen.
Nyt alamme tilaisuutemme päätösylistyksen.
Jos haluat tilata Derek Princen opetuksia, -
ota yhteyttä ja pyydä tuoteluetteloamme.
Yhteystietomme näkyvät ruudussa.
Suomennos: Kai Mäkelä